Diplomatervezési feladat

**Csuha Júlia Borbála**

Mérnökinformatikus hallgató részére

URL analizáló alkalmazás készítése

Mai világunkban az interneten számos módon oszthatnak meg velünk különböző URL-eket akár rossz szándékú emberek is. Mind a közösségi hálókon (facebook, instagram, discord, stb.) vagy hagyományabb módon e-mailban vagy különböző fórumokon, blogokon. Sokszor kapunk kéretlen linkeket amikre rákattintva olyan oldalra kerülhetünk ami az adatainkat szeretné megszerezni egy megbízható oldalnak kiadva, vagy pedig kártékony kódot tölthetnek le és indíthatnak el az eszközeinken. Ezen probléma kezelésére több piaci és nem piaci megoldás létezik, de még egyik sem terjedt el olyan mértékben, hogy az általános megoldásnak lenne tekinthető.

A hallgató feladató egy olyan rendszer megtervezése és implementálása, amely alkalmas URL címek biztonsági osztályozására. A rendszer fő feladat információt biztosítani a felhasználó számára arról, hogy az URL várhatóan káros tartalomra vezet-e. Ehhez legyen alkalmas több forrásból származó információk (API vagy más módon történő kapcsolódás) felhasználására. Hozzon létre egy API-t és egy webes felületet is, ami képes bemutatni az API alapszolgáltatásait. A felület gyűjtsön össze több, az URL-hez kapcsolódó alap adatot, mint például:

* A domain reputációja
* a domain származási országa
* mióta aktív az oldal
* ismert-e más hasonlóan működő rendszerek által, mint a virustotal vagy az urlhause
* az oldal előnézete

**További követelmények**

* A rendszer legyen alkalmas az esetlegesen talált malware minták begyűjtésére és tárolására néhány metaadat mellett.
* Vizsgálja meg a javasolt rendszer skálázhatóságát, és lehetőleg úgy tervezze rendszerét, hogy az akár cloud szolgáltatásként is implementálható legyen. A skálázhatóságot érintő terveket és megoldásokat mutassa be dolgozatában.

**Tanszéki konzulens:** Dr. Bencsáth Boldizsár

**Külső konzulens: -**

Budapest, 2022. szeptember 29.

Dr. Imre Sándor

egyetemi tanár

tanszékvezető

* **Konzulensi vélemények:**

Tanszéki konzulens:  Beadható,  Nem beadható, dátum: aláírás:

Külső konzulens:  Beadható,  Nem beadható, dátum: aláírás: